Բեն Քինգսլի

Բեն Քինգսլի (, ծնյալ՝ Կրիշնա Պանդիտ Բհանջի, ), մեծբրիտանացի դերասան։

Կենսագրություն և կարիերա 
Բեն Քինգսլին ծնվել է 1943 թվականին Մեծ Բրիտանիայի Յորքշիր կոմսության Սկարբորո քաղաքում։ Հայրը ծագումով քենիացի մասնագիտությամբ բժիշկ Ռախիմտուլ Հարջի Բհանջին էր, մայրը ծագումով հրեա բրիտանացի դերասանուհի և մոդել Անն Լինա Մերի Գուդմանը։ Դերասանական կարիերան սկսել է որպես թատրոնի դերասան։ Հոր խորհրդով վերցնում է Բեն Քինգսլի անունը։ 1967 թվականից Շեքսպիրյան Թագավորական թատրոնի անդամ է։

Սկսած 1960-ական թթ. վերջից նկարահանվում է հեռուստատեսային սերիալներում։ Առաջին դերը գեղարվեստական ֆիլմում 1972 թվականին նկարահանված «Վախը բացում է դռները» ֆիլմն էր։ Դրան հաջորդող երկրորդ ֆիլմը՝ «Գանդի», դարձավ Քինգսլիի ամենանշանավոր և հաջողված աշխատանքներից մեկը։ Ինքը Քինգսլին ստացավ Օսկար լավագույն դերասան անվանակարգում, իսկ ֆիլմն արժանացավ ևս մի քանի մրցանակների, որոնց թվում հեղինակավոր Օսկար լավագույն ֆիլմի համար։
Եվս 2 ֆիլմի համար ներկայացվեց Օսկարի, 2002 թ. «Սեքսուալ գազանը» և 2003 թ. «Ավազից և մշուշից տունը»։

Անձնական կյանք 
Բեն Քինգսլին 4 անգամ ամուսնացած է եղել և ունի չորս երեխա՝ Թոմաս և Ջասմինա Բհանջի, դերասանուհի Անջելա Մորանտից և Էդմունդ ու Ֆերդինանդ Քինգսլի թատերական ռեժիսոր Էլիսոն Սատկլիֆից։

2007 թվականի սեպտեմբերի 3-ից մինչ օրս ամուսնացած է բրազիլացի դերասանուհի Դանիելա Լավենդերի հետ։ Արդեն շուրջ տասը տարի ապրում է Անգլիայի Սպելսբուրի համայնքում։

Ֆիլմագրություն 
Խաղացել է մոտ 100 ֆիլմում, որոնցից առավել նշանավորներն են.

Մրցանակներ 
Ստացել և ներկայացվել է 30-ից ավելի կինոմրցանակի, որոնց թվում
4 անգամ ներկայացվել է Օսկարի, ստացել 1 Օսկար լավագույն դերասանի համար։ 6 անգամ ներկայացվել է Ոսկե Գլոբուս, նույնպես ստացել 1-ը։ 4 անգամ ներկայացվել է Էմմիի, 1 անգամ ստացել է BAFTA և այլն։ 2 անգամ ներկայացվել է նաև Ոսկե Ազնվամորի հակամրցանակի։

2000 թվականին ստացել է Բրիտանական կայսրության պատվո շքանշան, սըր կոչում։

Արտաքին հղումներ 

 Internet Movie Database
 kinopoisk.ru

Ծանոթագրություններ 

Բրիտանացի դերասաններ
Օսկարակիրներ
1943 ծնունդներ
Դեկտեմբերի 31 ծնունդներ
20-րդ դարի դերասաններ
«Գրեմմի» մրցանակի դափնեկիրներ
Անգլիացի դերասաններ
«Ոսկե գլոբուս» մրցանակի դափնեկիրներ
BAFTA մրցանակի դափնեկիրներ
Անգլիացի կինոդերասաններ
Թատրոնի դերասաններ
Հեռուստատեսային դերասաններ
Լավագույն դերասան Օսկարի մրցանակակիրներ